Document ID: 32010R0210

A TANÁCS 210/2010/EU VÉGREHAJTÁSI RENDELETE
(2010. február 25.)
a fizetésképtelenségi eljárásról szóló 1346/2000/EK rendelet A., B. és C. mellékletében található, a fizetésképtelenségi eljárásokat, a felszámolási eljárásokat és a felszámolókat tartalmazó listák módosításáról, valamint az említett rendelet A., B. és C. mellékletének kodifikálásáról
AZ EURÓPAI UNIÓ TANÁCSA,
tekintettel az Európai Unió működéséről szóló szerződésre és különösen annak 291. cikke (2) bekezdésére,
tekintettel a fizetésképtelenségi eljárásról szóló, 2000. május 29-i 1346/2000/EK tanácsi rendeletre (1) és különösen annak 45. cikkére,
tekintettel az Európai Bizottság javaslatára,
mivel:
(1)
Az 1346/2000/EK rendelet A., B. és C. melléklete felsorolja azon eljárásoknak és felszámolóknak a tagállami nemzeti jogszabályokban szereplő megnevezését, amelyekre az említett rendelet vonatkozik. Az A. melléklet az említett rendelet 2. cikkének a) pontjában említett fizetésképtelenségi eljárásokat sorolja fel. A B. melléklet az említett rendelet 2. cikkének c) pontjában említett felszámolási eljárásokat, a C. melléklet pedig az említett rendelet 2. cikkének b) pontjában említett felszámolókat sorolja fel.
(2)
Belgium 2009. március 2-án az 1346/2000/EK rendelet 45. cikke értelmében értesítette a Bizottságot az említett rendelet A. és C. mellékletében foglalt listák módosításairól. Az értesítést Belgium a későbbiekben módosította az A. és C. mellékletében foglalt listák módosításainak kiegészítése, valamint a B. mellékletben foglalt lista módosítása céljából.
(3)
Az 1346/2000/EK rendelet A., B. és C. mellékletének a fent említett, Belgium által küldött értesítést követő módosításainak, valamint azok későbbi módosításainak következményeképpen kodifikálni kell az említett rendelet A., B. és C. mellékletét annak érdekében, hogy a rendelet hatálya alá tartozó fizetésképtelenségi eljárásokban érintett valamennyi fél számára érvényesüljön a szükséges jogbiztonság.
(4)
Az Egyesült Királyságot és Írországot kötelezi az 1346/2000/EK rendelet, ezért - az említett rendelet 45. cikke értelmében - részt vesznek e rendelet elfogadásában és alkalmazásában.
(5)
Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló jegyzőkönyv 1. és 2. cikkének megfelelően Dánia nem vesz részt e rendelet elfogadásában, az rá nézve nem kötelező és nem alkalmazandó.
(6)
Az 1346/2000/EK rendelet A., B. és C. mellékletét ezért ennek megfelelően módosítani és kodifikálni kell,
ELFOGADTA EZT A RENDELETET:
1. cikk
Az 1346/2000/EK rendelet a következőképpen módosul:
1.
Az A. mellékletben a Belgiumra vonatkozó megnevezések helyébe a következő szöveg lép:
„BELGIË/BELGIQUE
Het faillissement / La faillite
De gerechtelijke reorganisatie door een collectief akkoord / La réorganisation judiciaire par accord collectif
De gerechtelijke reorganisatie door overdracht onder gerechtelijk gezag / La réorganisation judiciaire par transfert sous autorité de justice
De collectieve schuldenregeling / Le règlement collectif de dettes
De vrijwillige vereffening / La liquidation volontaire
De gerechtelijke vereffening / La liquidation judiciaire
De voorlopige ontneming van beheer, bepaald in artikel 8 van de faillissementswet / Le dessaisissement provisoire, visé à l’article 8 de la loi sur les faillites”.
2.
A B. mellékletben a Belgiumra vonatkozó megnevezések helyébe a következő szöveg lép:
„BELGIË/BELGIQUE
Het faillissement / La faillite
De vrijwillige vereffening / La liquidation volontaire
De gerechtelijke vereffening / La liquidation judiciaire
De gerechtelijke reorganisatie door overdracht onder gerechtelijk gezag / La réorganisation judiciaire par transfert sous autorité de justice”.
3.
A C. mellékletben a Belgiumra vonatkozó megnevezések helyébe a következő szöveg lép:
„BELGIË/BELGIQUE
De curator / Le curateur
De gedelegeerd rechter / Le juge-délégué
De gerechtsmandataris / Le mandataire de justice
De schuldbemiddelaar / Le médiateur de dettes
De vereffenaar / Le liquidateur
De voorlopige bewindvoerder / L’administrateur provisoire”.
2. cikk
Az 1346/2000/EK rendeletnek az e rendelet 1. cikkének megfelelően módosított A., B. és C. melléklete kodifikálásra kerül, és azok helyébe e rendelet I., II. és III. mellékletének szövege lép.
3. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
4. cikk
Ezt a rendeletet az Európai Unió Hivatalos Lapjában ki kell hirdetni.
Ez a rendelet teljes egészében kötelező és közvetlenül alkalmazandó valamennyi tagállamban a Szerződéseknek megfelelően.
Kelt Brüsszelben, 2010. február 25-én.

Labels: 18
11
4
5